Zeltiņi kirik

Zeltiņi kirik on luteri kirik Lätis Alūksne piirkonna Zeltiņi vallas Zeltiņi külas. See on Zeltiņi kihelkonnakirik. Hoone on kultuurimälestisena kohaliku kaitse all.http://mantojums.lv/lv/piemineklu-saraksts/2817/

Esimene kirik ehitati Zeltiņisse 1668. aastal.Materialen zur Kirchengechichte, E. H. von Busch lk. 543. Toona kuulusid sealsed maad Aluliina kihelkonda ja sealne kirik oli sisuliselt Alūksne kiriku abikirik-kabel. Aastal 1697 allutati see mõneks ajaks Lejasciemsi kihelkonnale.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 364.

Praegune kirikuhoone valmis 1823. aastal. Selle projekteeris F. Ziegel. Hiljem kujunes kiriku juurde oma kogudus. Kirikuhoone on tellistest hoone altari kõrval asuva eenduva tiiva ja kaheksanurkse torniga, mida katab barokne tornikiiver. 1902. aastal sai Zeltiņi iseseisvaks kihelkonnaks ja kirikust sai kihelkonnakirik.

1966. aastal võõrandati kirikuhoone koguduselt. Aasta hiljem lammutati kirikutorn ja kirikukell müüdi metallisulatusettevõttele. Oreli sai endale Lēdurga kirik, altarimaalid Alūksne kirik. 1985. aastal hakati kirikuhoonet kasutama laohoonena.http://www.zudusilatvija.lv/objects/object/4726/

Hoone tagastati kogudusele 1994. aastal. 1995. aastal hakati kirikut remontima, taastati ka torn. Kuna aga hoone oli vahepeal pikka aega hooldamata, on seintest hakanud lubimaterjal välja kristalliseeruma.www.vietas.lv Kirikus on peetud heategevuskontserte.

 Viited 

 Välislingid 

Kategooria:Zeltiņi kihelkond
Kategooria:Läti luteriusu kirikud
Kategooria:Alūksne piirkond
Kategooria:Läti Evangeelne Luterlik Kirik